open-index/open-wikipedia-markdown huggingface dataset:
LOG

**LOG**, program në RTSH është programuar të jetë një emision i përjavshem politik duke u fokusuar në zhvillimet më të fundit të jetës shqiptare, si edhe në ngjarjet e të shkuarës që në rrethana të caktuara rikthehen në vëmendjen e qytetarëve. Pra, jo vetëm politikë, por edhe ekonomi dhe çështje të tjera që ndikojnë në marrëdhëniet e qytetarit me shtetin dhe me shoqërinë.

Duke qenë në një vit elektoral, LOG synon të hapë ekranin për promovimin e ideve dhe njerëzve të rinj duke orientuar debatin drejt interesit të publikut. Personazhe nuk do të jenë vetëm liderët politikë, por edhe ekspertë të forcave politike, si edhe aktorë të spikatur të medias dhe shoqërisë civile. Ky emision synon të afrojë politikën me afër qytetarëve, duke ju dhënë këtyre të fundit mundesinë jo vetëm për të ngritur zërin mbi problemet, por për të referuar edhe mbi mënyrën e zgjidhjes se tyre. 
Çdo të premte, katër të ftuar me pikëpamje dhe opinione të ndryshme do të ndajnë kohën prej 90 minutash, duke i bërë një skanim temës së përzgjedhur. Debati në studio - i moderuar nga drejtuesi i emisionit - mbi alternativat që ofrojnë forcat kryesore politike në vend, do të alternohet nga insertet e parapërgatitura televizive. 
Inserti i parë i shoqëruar me një paraqitje të re grafike do të bëjë një hyrje mbi temën e zgjedhur, duke evidentuar qëndrimet kryesore pro dhe kundër. Do të synohet të ballafaqohen programet politike të shpallura më herët dhe të përditësuara me qëndrimet e fundit. Këto alternativa do të prezantohen në detaje dhe qartazi duke i konsultuar me burime zyrtare të krahëve të politikës.

Inserti i dytë është TV Blog, një evidentim i opinionit të qytetarëve mbi zhvillimet në vend dhe alternativat që ofrojnë krahët e politikës. Nga intervistat në rrugë nuk synohet grumbullimi matematikor i vlerësimeve pro dhe kundër me një po dhe jo, por shfaqja e perceptimit që kanë qytetarët mbi alternativat politike, si edhe prezantimi i vlerësimeve dhe i propozimeve të tyre mbi çështjet që janë në diskutim.

Në pjesën e parë dhe të dytë të emisionit herë pas here do të perfshihet edhe një aktor i pestë, përmes lidhjeve të drejtpërdrejta me studion, në perpjekje për të ofruar në diskutime segmente të tjera të shoqërisë që nuk janë të përfaqësuar në studion e LOG. 

## Shiko edhe
*RTSH

## Referime
http://www.rtsh.al/?fq=brenda&m=shfaqart&aid=93
Studime historike. Nr 4 viti 1980

Studime historike. Nr 4 viti 1980. Botim i Institutit të Historisë, Akademia e Shkencave e RPSSH.

**Pasqyra e lëndës**

- Vepër e shkëlqyer marksiste-leniniste. Libri i shokut Enver Hoxha "Hrushovianët" (kujtime). Në faqen 3

*Iljaz Fishta, Veniamin Toçi: Shtetëzimi i bankave, krijimi i Bankës së Shtetit Shqiptar dhe shndërrimet revolucionare në lëmin e monedhës e të kreditit (1944-1946). Në faqen 33

*Muharrem Dezhgiu: Këshillat nacionalçlirimtare në ndihmë të Ushtrisë Nacionalçlirimtare për çlirimin e plotë të vendit (maj-nëntor 1944). Në faqen 69

*Petrit Mëzezi: Gazeta "Ura e Shkumbinit" - një ndër gazetat më demokratike të kohës. Në faqen 93

*Muin Çami: Lufta e Vlorës - luftë e lavdishme popullore me rëndësi të madhe historike. Në faqen 113

*Drita Mehmeti: Qëndrimi i shtypit kombëtar ndaj politikës antishqiptare të imperializmit italian në vitet 1908-1912. Në faqen 133

*Petrika Thëngjilli: Karakteri dhe vendi i kryengritjeve popullore të viteve 30 të shek. XIX në Lëvizjen kombëtare shqiptare. Në faqen 157

*Selami Pulaha: Qytetet e Rrafshit të Dukagjinit dhe të Kosovës gjatë gjysmës së dytë të shek. XVI, në dritën e të dhënave të reja të regjistrimeve kadastrale osmane. Në faqen 183

*Kolë Luka: Pamje mbi ekonominë dhe topografinë e viseve të Hotit, të Kuçit, të Piprit dhe të Kelmendit në fund të shek. XV. Në faqen 219

**Materiale dhe dokumente**

*Mihallaq Pela: Dokumente të Arkivit Qendror Shtetëror të RPS të Shqipërisë mbi Reformën Agrare. Në faqen 253

**Kritikë dhe bibliografi**

*Zihni Haskaj: Xhevat Repishti, "Isuf Sokoli dhe lufta për mbrojtjen e Ulqinit". Në faqen 285

**Jeta shkencore**

- Sesion shkencor kushtuar 60-vjetorit të Luftës së Vlorës dhe rënies së Heroit të Popullit Selam Musa Salaria. Në faqen 289

- Nga analiza e punës në Institutin e Historisë dhe detyrat në dritën e mësimeve të Plenumit të 8-të të KQ të Partisë. Në faqen 291

- Mbrojtje disertacioni nga Muharrem Dezhgiu. Në faqen 297
Hamdi Ferhati

**Hamdi Ferhati** u lind në Tiranë më 23 shtator 1918.  Së bashku me bashkëkohësin operatorin Mandi Koçi, xhiruan të parat kinokronika pas çlirimit të vendit në vitin 1947.  Më 1947-1948 xhiroi dokumentarin e tij të parë “Hekurudha Durrës-Tiranë”.  Gjatë punës në Kinostudio xhiroi qindra suzhete kronikash, punoi si bashkautor realizues i dhjetëra kinoditarëve dhe xhiroi në mënyrë autonome 90 filma kronikalë e dokumentare ndër të cilët “Qyteti i 1000 dritareve” me regji të Marianthi Xhakos 1959, “Kënga e Rozafës” 1960, “Teatri ynë” 1964, “Furra” 1970, etj.  Për veprimtarinë e tij të gjerë si kameraman në Kinostudio, si fotoreporter në ATSH etj., iu akordua titulli “Hero i Punës Socialiste”.  Vdiq në Tiranë më 1989.
Urdhëri Sovran Ushtarak i Maltës

**Urdhëri Sovran Ushtarak i Maltës** ose **Urdhri Sovran Ushtarak Spitalor i Shën Gjonit të Jeruzalemit, të Rodit dhe Maltës** (anglisht: *Sovereign Military Hospitaller Order of Saint John of Jerusalem of Rhodes and of Malta*; italisht: *Sovrano Militare Ordine Ospedaliero di San Giovanni di Gerusalemme di Rodi e di Malta*; shkurt *Urdhi i Maltës* ose *SMOM*) është një urdhër fetar bamirës me qëndër në Romë, i njohur edhe si subjekt i të drejtës ndërkombëtare. Territori i Urdhrit të Maltës është i përbërë kryesisht nga pallatet, të cilëve u njihet ekstraterritorialiteti nga Italia.

## Historia
### Themelimi
[majtas|parapamje|[Gerardi i Bekuar, themelues i Urdhrit të Shën Gjonit të Jeruzalemit. Gdhendje në bakër nga Laurent Cars, rreth vitit 1725.]]
Lindja e Kalorësit Hospitaler daton rreth vitit 1048. Tregtarët nga Amalfi morën nga Kalifi i Egjiptit autorizimin për të ndërtuar një kishë, manastir dhe spital në Jeruzalem, për t'u kujdesur për pelegrinët e çdo besimi apo race fetare. Urdhri i Shën Gjonit të Jeruzalemit – komuniteti monastik që drejtonte spitalin për pelegrinët në Tokën e Shenjtë – u bë i pavarur nën drejtimin e themeluesit të tij, vëllait fetar Gerard.

Me  të datës 15 shkurt 1113, papa Paskali II miratoi themelimin e Spitalit dhe e vendosi atë nën kujdesin e Selisë së Shenjtë, duke i dhënë të drejtën për të zgjedhur lirisht eprorët e tij pa ndërhyrje nga autoritetet e tjera laike ose fetare. Në sajë të Demit Papal, spitali u bë një urdhër i përjashtuar nga kontrolli i kishës lokale. Të gjithë kalorësit ishin fetarë, të lidhur nga tre betimet monastike të varfërisë, dëlirësisë dhe bindjes.

Kushtetuta e Mbretërisë së krishterë të Jeruzalemit gjatë Kryqëzatave detyronte urdhrin për të marrë përsipër mbrojtjen ushtarake të të sëmurëve, pelegrinëve dhe territoreve të pushtuara. Urdhri i shtoi kështu detyrën e mbrojtjes së besimit ndaj misionit të tij të spitalit.

Me kalimin e kohës, urdhri miratoi Kryqin e bardhë me tetë cepa që është ende simboli i tij sot. Tetë pikat përfaqësojnë tetë lumturitë që tha Jezusi në Predikimin e tij në Mal.

## Shiko edhe
* Kalorësit Hospitaler
* Historia e Maltës
* Tempullarët
* Urdhri ushtarak fetar

## Referime 
## Lidhje të jashtme 
* Faqja zyrtare (në anglisht, frëngjisht, gjermanisht, italisht dhe spanjisht)
* Palazzo Malta
Arjana Çepani

**Ariana Çepani** lindi më 16 shtator 1957 në Tiranë. Studimet universitare për Ekonomist për Industrinë i kreu në Universitetin e Tiranës në vitin 1981. Pas kësaj u emërua pedagoge po në këtë fakultet në Departamentin e Organizimit dhe Planifikimit. Më pas merr gradën Profesore e Asociuar. Ariana ka një veprimtari të gjerë shkencore, duke u përfshirë në projekte, studime, konferenca shkencore brenda dhe jashtë vendit, botime të artikujve shkencore, teksteve mësimore, monografi; në udhëheqje diplomash,; në hartim programesh dhe leksionesh etj. Ka botura pesë libra e tekste, tre referime të botuara në formë broshure; trembëdhjetë artikuj në revista shkencore brenda vendit si dhe dhjetëra referime në konferenca kombëtare dhe ndërkombëtare; pjesëmarrje në shtatë projekte kërkimi, brenda dhe jashtë vendit. Në veprimtaritë jashtë institucionit ajo ka qenë këshilltare e Jashtme pranë zv. Kryeministrit, Drejtore Ekzekutive e Institutit të Kërkimit dhe Zhvillimit të Sipërmarrjes; bashkëpunëtore në disa aktivitete të organizuara nga Banka Botërore dhe OSBE, si dhe drejtuese e kurseve të trajnimit të sipërmarrësve të rinj. Profesorja Ariana Çepani pas një sëmundje të rëndë më 22 tetor 2007 ndërroi jetë.
Rrok Logu

**Rrok Logu**, lindi më 23 gusht të vitit 1962 ambasadori i Republikës së Shqipërisë pranë Selisë së Shenjtë nga 2006 e në vazhdim dhe ambasador i Shqipërisë në Urdhërin Sovran Ushtarak të Maltës prej 2007 e në vazhdim. Është i martuar dhe ka dy fëmijë. Më 1987 u diplomua në inxhinieri elektrike pranë Universitetit të Tiranës dhe në vijim kreu detyrën e inxhinierit elektronik pranë centralit elektrik të Komanit (1987-1992). Më pas qe kryeinxhinier në ndërrmarrjen elektrike në Shkodër (1992-1994), asistent për menaxhimin në Programin ECHO të Karitasit italian në Shqipëri (1994-1998), drejtor i programit të ndërtimit të Karitasit shqiptar (1999-2001); drejtor teknik i Karitasit zviceran për rindërtimin e Spitalit të Lezhës (2002-2004), profesor i inxhinierisë elektrike pranë Politeknikumit të Tiranës (2004-2006). Ka qenë edhe këshilltar i Kryedioqezës së Tiranë-Durrësit për marrëdhëniet me institucionet shtetërore dhe anëtar i Komisionit Shtetëror për Kultet (2004-2006).

Është autor i disa studimeve mbi sistemet e energjisë elektrike. Flet anglisht, frëngjisht dhe italisht.
Tuncel Kurtiz

**Tuncel Kurtiz** lindi me 1 Shkurt të vitit 1936 në Izmit të Turqisë dhe vdiq me 27 shtator 2013 ishte aktor dhe producent turk me pervoj te madhe ka luajtur në shumë filma dhe serale televizve po serialin me te cilin u bë shume i njohur është Ezel.

### Filma dhe Seriale Televizive
*1958 Çok Tuhaf Soruşturma
*1959 Şeyh Bedrettin
*1960 Kesanlı Ali Destanı
*1961 Mahabaratta
*1961 Sylejman Devri 
*1962 Yolcu
*1962 Martı
*1963 Tenke 
*1964 Mustafa Kemal
*1964 Şeytanın Uşakları
*1965 Üçünüzü De Mıhlarım rolin si Hüseyini
*1965 Son Kuşlar 
*1966 Sokaklar Yanıyor rolin si Orhani 
*1966 Haracıma Dokunma rolin si Mahmuti 
*1967 Ben Öldükçe Yaşarım rolin si Cemal 
*1967 Yiğit Yaralı Olur rolin Ramiz Koaceli 
*1968 Kıran Kırana rolin Tuncel Tekin 
*1968 Hudutların Kanunu rolin Bekir 
*1969 Dört Kurşun rolin Kaya 
*1970 Çirkin Kral rolin si Hamza 
*1970 Umut rolin si Hasan 
*1971 Otobüs rolin si Adem 
*1972 Kanal rolin Abuzer Abi
*1978 Suru rolin si Hamo 
*1979 Gul Hasan roli Aslan 
*1983 Duvar rolin si Ali Tanton 
*1984 Turkse Video si Ylimaz 
*1985 Vägen till Gyllenblå rolin si Doktori 
*1986 Hiuch HaGdi rolin si Halim 
*1988 Livsfarlig Film rolin si Taner 
*1990 Mahabharata rolin si Shakuni
*1992 Die Hallo-Sisters rolin si Sami 
*1994 Bir Aşk Uğruna 
*1995 Tabutta Rövaşata rolin si Reis 
*1997 Akrebin Yolculuğu rolin si Aga
*1998 Hoşçakal Yarın rolin si Ali Enver 
*2000 Kumru rolin si Halil 
*2001 Seviyor rolin si Çeribaşı
*2003 Alacakaranl rolin si Alairbey Bozoğlu
*2006 Haci rolin si Haxhi Hajrullah 
*2007 Kara Duvak rolin Haşim Mevlütoğlu
*2007 Yaşamın Kıyısında rolin Ali Aksoi 
*2007 Asi rolin si Camil Aga 
*2009 Siyah Beyaz rolin si Nihat 
*2009 Ezel roli si Ramiz Karaeski
*2011 Muhteşem Yüzyıl rolin si Ebu Suud Efendi
*2013 Mutlu Aile Defteri

## Çmimet
Dyndjet Barbare

**Invazionet barbare** është termi që përgjithësish është quajtur periudha e irruzioni e migrimi i popullsive të konsideruara "barbare" (gjermanike, sllave, sarmatike dhe të popujve të tjerë të origjinës Aziatike) në brendësi të kufijve të Perandorisë romake, nga shekullin V deri në shekullin VI. Ky fenomen, është quajtur edhe me me emërtimin gjerman *Völkerwanderung* ("migrimi i popujve") që eviton konotacionin negativ të lidhur me fjalët "invadues" e "barbar".

## Konteksti historik 
### Invazion apo migracion ? 
## Shkaqet e invasionit 
## Burimi 
## Bibliografia 
;Fonti secondarie
* E.A.Thompson, *Una cultura barbarica: I Germani*, Bari-Roma 1976.
* S.Fischer-Fabian, *I Germani*, Milano 1985.
* Thomas S.Burns, *Rome and the Barbarians: 100 BC - AD 400*, Baltimore 2003.
* I.M.Ferris, *Enemies of Rome: Barbarians through roman eyes*, Gloucestershire 2000.
* Roger Remondon, ''La crisi dell'impero romano da Marco Aurelio ad Anastasio*, Milano 1975.
* H.Delbruck, *The barbarian invasion*, Londra e Lincoln (Nebraska) 1990.
* J.B.Bury, *The invasion of Europe by Barbarians*, Londra e New York 2000.
* Franco Cardini e Marina Montesano, *Storia medievale'', Firenze, Le Monnier Università, 2006. ISBN 88-00-20474-0
Kurt Koffka

**Kurt Koffka**, (Berlin, 18 mars 1886 - Northampton, 22 nëntor 1941). Psikolog gjerman, themelues i shkollë geshtaltiste.  Ai ishte zëdhënësi kryesor për lëvizjen Geshtalt.

Grada shkencore Ph.D. nga universiteti i Berlinit iu dha më 1908 dhe më pas shkoi në Universitetin e Frankfurtit ku takoi themeluesit e Geshtaltit më 1910. Më 1927 ai u bë proesor në kolegjin e Smithit në SHBA. Koffka ishte veçanërisht i interesuar për studimin e ligjeve që drejtojnë përceptimet tona.

Ai ishte zëdhënësi kryesor për lëvizjen Geshtalt.

## Referime
Wolfgang Kohler

**Wolfgang Kohler** u lind në Revel, Estoni, më 1887 dhe u rrit në Gjermani.  Është një nga themeluesit e psikologjisë së formës.  

Atij iu dha grada shkencore Ph.D. nga Universiteti i Berlinit, në vitin 1909.  Më pas ai shkoi në Universitetin e Frankfurtit ku takoi Werthimer dhe Koffka.  Në vitin 1913 shkoi në ishujt Canary ku u bë drejtor i një stacioni studimor mbi sjelljet e bletëve.  Kohler zbatoi parimet geshtalt për të studiuar tek shimpanzetë të mousert që realizohet në kuptimin e atyre marrëdhënieve që shpien në zgjidhjen e problemeve. Në vitin 1930 ai u arratis në SHBA dhe u bë profesor në Kolegjin e Swarthmore. 

Kohler vdiq më 1967.
Max Wertheimer

**Max Wertheimer** (1880-1943) ka qenë psikolog i shquar çek dhe njihet si themelues i psikologjisë geshtaltiste.

## Jetëshkrimi
Wertheimer lindi në Pragë, në vitin 1880. Prindërit e tij donin që ai të bëhej fizikant, por ai zgjodhi psikologjinë. Në vitin 1904, atij iu dha grada shkencore Ph.D. nga Universiteti i Wurzburg-ut. Ai dha mësim në disa universitete të Gjermanisë gjersa Adolf Hitleri erdhi në fuqi. Pas emigrimit të tij për në SHBA ai u bë profesor në Shkollën e Re të Studimeve Sociale, në New York, ku qëndroi gjersa vdiq më 1943.

Ai dhe kolegët e tij Wolfgang Kohler dhe Kurt Koffka besonin se për të kuptuar plotësisht sjelljen njerëzore, individi duhet studiuar në tërësinë e tij.

## Referime
Studime historike. Nr 2 viti 1983

Studime historike. Nr 2 viti 1983. Botim i Institutit të Historisë, Akademia e Shkencave e RPSSH.

**Pasqyra e lëndës**

*Bujar Hoxha: Karl Marksi dhe kuptimi materialist i historisë. Në faqen 3
*Jonuz Tuli: Politika e Partisë së Punës të Shqipërisë për ngritjen e mirëqenies materiale e kulturore në RPS të Shqipërisë (1944-1980). Në faqen 17
*Mustafa Novi: Çështjet ushtarake në Kongresin e Përmetit. Në faqen 39
*Selman Tafaj: Hapat e parë të shkollës sonë të re u hodhën gjatë Luftës Antifashiste Nacionalçlirimtare. Në faqen 63
*Iljaz Fishta: Rritja e ndërhyrjes së kapitalit italian në burimet e naftës shqiptare dhe qëndresa e klasës sonë punëtore (1931-1936). Në faqen 73
*Kristaq Prifti: Disa të dhëna për gjendjen ekonomike-shoqërore të Shqipërisë në vitet 90 të shek XIX. Në faqen 99
*Spiro Shkurti: Vreshtaria në Shqipërinë Mesjetare (shekujt XIII-XVII). Në faqen 125
*Pranvera Bogdani: Lufta kundër Venedikut për çlirimin e krahinës së Shkodrës dhe të qyteteve të saj në fund të vitit 1404 - mesi i vitit 1405. Në faqen 151

**Referate dhe kumtesa**

*Françesko Altimari (Kozencë): Lëvizja kombëtare ndër arbëreshët e Italisë në gjysmën e parë të shekullit të XIX. Roli i Kolegjit të Shën Adrianit. Në faqen 177

**Dokumente e materiale**

*Mikel Zavalani: Menduh (Dume) Mehmet Zavalani (1889-1914). Në faqen 183

**Kritikë e bibliografi**

*Shaban Çollaku: Zija Xholi, "Sami Frashëri - nga jeta dhe vepra", Shtëpia Botuese "8 nëntori". Tiranë, 1978, 185 f. Në faqen 195
*Zija Shkodra: M. Cërabregu, "Kosova në hartat e vjetra", Prishtinë, 1977, 302 f. Në faqen 201
*Zihni Haskaj: Johannes Faensen, "Die albanische Nationalbewegung". (Lëvizja Kombëtare Shqiptare, Berlin, 1980, 186 f. In Komission bei Otto Harrassowitz. Wiesbaden (Balkanologische Veröffentlichungen. Rd 4). Në faqen 207
*Viron Koka: Peter Danvlov. "Die aussenpolitischen Berichungen Albaniens zu Jugoslavien und zu UdSSR 1944-1961" (Marrëdhëniet e jashtme të Shqipërisë me Jugosllavinë dhe BRSS në vitet 1944-1961). R.Oldenburg Verlag München Wien, 1982, 232 f. Në faqen 213
*Skënder Rizaj (Prishtinë): Vështrim mbi dy artikujt e Bogumill Hrabakut mbi Lidhjen Shqiptare të Prizrenit. Në faqen 225

**Jeta shkencore**

- Sesion jubilar me rastin e 100-vjetorit të vdekjes së Karl Marksit. Në faqen 235

- Sesione shkencore me rastin e 100-vjetorit të vdekjes së Karl Marksit. Në faqen 239

- Sesion shkencor kushtuar 250-vjetorit të themelimit të kolegjit arbëresh të Shën Adrianit. Në faqen 241

- Analiza vjetore e Institutit të Historisë. Në faqen 243

- Mbrojtje disertacioni. Në faqen 246
Vilson Mirdita

Dr. **Vilson Mirdita** është Ambasadori i parë i Jashtëzakonshëm dhe Fuqiplotë në Ambasadën e Republikës së Kosovës në RF të Gjermanisë. V. Mirdita ka nisur karrierën diplomatike si “I Ngarkuar me Punë ad interim”, kohë e cila ka shërbyer në ngritjen e Ambasadës së Republikës së Kosovës në Berlin, Gjermani (2008). Gjatë kësaj periudhe ai ka kryer disa trajnime kualifikimi për Diplomaci, në Prishtinë, pranë Ministrisë së Punëve të Jashtme të Republikës se Kosovës, për të vazhduar më pas në Akademinë Diplomatike të Ministrisë së Punëve të Jashtme në RF Gjermane (2009).

Para fillimit të shërbimit të tij si diplomat, V. Mirdita ka punuar si Kërkues Shkencor dhe Lektor, pranë Institutit të Përmirësimit Gjenetik dhe Gjenetikës së Popullatave, Universiteti Stuttgart-Hohenheim, në RF të Gjermanisë, i cili Universitet është shumë i njohur në arenën ndërkombëtare, për kërkime shkencore në fushën e Përmirësimit Gjenetik të Bimëve. Në këtë Institut, ai ka qenë jo vetëm kërkues shkencor, por njëkohësisht edhe përgjegjës për menaxhimin e fondeve të Bashkimit Evropian për financimin e projekteve kërkimore shkencore dhe institucionale për zhvillim në Gjermani dhe jashtë vendit (2006-2008). Gjatë karrierës së tij akademike, V. Mirdita ka publikuar rregullisht në revista të njohura shkencore ndërkombëtare, në fushën e Gjenetikës dhe Përmirësimit Gjenetik të Bimëve. Ai ka punuar gjithashtu si Kërkues Shkencor pranë Qendrës së Evropës Qendrore dhe Juglindore, Universiteti Stuttgart-Hohenheim, Gjermani, në Menaxhimin e Projekteve në Zonat Rurale, me fokus të veçantë Kosovën (2001-2002).

V. Mirdita studimet universitare i ka filluar në Fakultetin e Bujqësisë (1990), Universiteti i Prishtinës, të cilat i ndërpret pas emigrimit në RF te Gjermanisë (1992). Në vitin 1997, fillon studimet në Shkencat e Biologjisë se Aplikuar, në Universitetin Stuttgart-Hohenheim, Gjermani, të cilat i përfundon me rezultate të shkëlqyera (2001).

Pas përfundimit të studimeve universitare, ai ka vazhduar kualifikimin shkencor Ph. D - Doktoraturë, në Institutin e Përmirësimit Gjenetik dhe Gjenetikës së Popullatave, Universiteti i Stuttgart-Hohenheim, Gjermani duke marrë titullin shkencor: "Doktor në Shkencat Bujqësore” (2006).

Vilson Mirdita ka lindur më 29 prill 1970, në Ranoc të Komunës se Klinës, Republika e Kosovës. Është i martuar dhe ka dy fëmijë.

## Referime
http://www.ambasada-ks.net/de/?page=1,20
21 dhjetor 1990

thumb|250px|Monumenti i Stalinit në Tiranë fillimisht tek vendi i Skënderbeut 1951
**21 dhjetori 1990** njihet nga populli shqiptar si data kur janë hequr të gjitha monumentet, bustet, e imazhet e diktatorit Stalin në të gjithë Shqipërinë nga Shteti komunist me urdhër të qeverisë.

## Heqja e monumentit të Stalinit nga bulevardi *Dëshmorët e Kombit*
Monumenti i Stalinit fillimisht u vendos më nëntor 1951 në vendin ku sot ndodhet monumenti i Skënderbeut me pas u zhvendos pas tij në skajin tjetër të sheshit pranë Galerisë së Arteve ishte vepër e artistit të madh sovietik Nikolai Tomski. 
Shteti shqiptar e detyruar nga koha dhe ngjarjet qe ndryshonin me rrëzimin e sistemeve komuniste nëpër botë, dhe pas ngjarjeve të 2 korrikut 1990, vendosi heqjen e të gjitha monumenteve, busteve dhe imazheve të diktatorit sovietik Stalin pikërisht në natën e ditëlindjes së tij.
Për të evituar përplasjen me popullin dhe acarimin e situatave Shteti komunist vendosi të ndërmarrë këtë veprim për të qetësuar ujrat.  
I pari që u hoq ishte monumenti në bulevardin *Dëshmorët e Kombit* në prani të shumë njerzve megjithëse binte deborë, pas tij u hoq monumenti tek kombinati i tekstileve dhe brenda një nate u hoqën të gjitha imazhet e tij në Shqipëri.
Hija e Mallkuar

**Hija  e  mallkuar** roman me Autor Thanas  Medi. I cili ka arritur t’i japë lexuesit një roman që merr temën nga jeta e  emigrantëve shqiptarë në Greqi, përplasja me racizmin, integrimi dhe asimilimi i tyre, dhe mbi të gjitha çmimi i lart me të cilin paguajnë përpjekjen për të qenë njerëz normalë
Personazhi kryesor, një emigrant shqiptar nga Jugu, që dashurohet me vajzën e një greku racist, që ka djegur shqiptarë dhe që me dramën e tij bën të bukur dhe dinjitoze fuqinë me të cilën shqiptarët përballojnë problemet e një shoqërie në krizë nga dhjetëra sëmundje prej të cilat është prekur shoqëria greke.

Stratigoin, nuk e mundonte aq blerja e një koteci, sa ç’e mundonte ideja se ata po nguleshin. Po nguleshin, kur ai donte të shkuleshin. Po afroheshin, kur ai donte të largoheshin. Po ngjiteshin, kur ai donte të shqiteshin. Po vinin, kur ai donte të iknin. Ata, pas një brezi, do bëheshin grekë, si ai. Dhe ai, po pas një brezi, do bëhej allvanos, si ata. Kjo donte të thoshte, se ai s’kishte qenë grek ndonjëherë dhe mund të ishte allvanozi më grek nga ai. Kjo kishte kuptimin se, të ishe grek, ishte një kotësi. Kotësia e të qenit grek, i mbiu në bark si gjellë e prishur dhe si kumbim i zi. Dukej si të kishte kuptuar në një çast të vetëm, atë që s’kish kuptuar shumë kohë më parë, ata nuk erdhën për të ikur shpejt, ata erdhën për të ndenjur gjatë...
Qyteti Stalin

thumb|250px|Monumenti i Stalinit në Qytetin Stalin
**Qyteti Stalin** quhej qyteti i Kuçovës gjatë diktaturës komuniste për nder të Stalinit deri më 5 janar 1991. 
Me zhvillimet politike të asaj kohe pasi u hoqën të gjitha imazhet, bustet e monumentet e Stalinit më 21 dhjetor 1990 nga Shteti komunist, u vendos dhe rikthimi i emrit të qytetit Kuçovë. 
## Vendimi i qeverisë 
Qyteti “Stalin” të emërohet me emrin e mëparshëm, Kuçovë.” Ky vendim i Presidiumit të Kuvendit Popullor, me numër 349, i përket datës 5 janar 1991 dhe mban firmën e Ramiz Alisë e Sihat Tozës. Me përjashtim të pjesës hyrëse me rrethanat kushtëzuese të aktit ku renditet kërkesa e Këshillit të qytetit “Stalin”, mendimi i banorëve, neni 78 i Kushtetutës, propozimi i Këshillit të Ministrave për ndryshim e emërtimit dhe dispozitës fundore “ky vendim hyn në fuqi menjëherë”.
Kadri Halimi

**Kadri Halimi** (Cërnicë, 9 shkurt 1921 - 19 tetor 2001) ka qenë etnologu i parë shqiptar në Kosovë, i përndjekur nga autoritetet jugosllave dhe i burgosur në Goli Otok, autor i disa monografive që trajtojnë lëminj të ndryshëm mbi folklorin, etnologjinë-antropologjinë, muzeologjinë, historinë, gjuhësinë e letërsinë shqipe.

## Biografi
U lind më 9 shkurt 1921, në fshatin Cërnica të Gjilanit. Shkollimin fillor Kadriu i ri e kreu në vendlindje, kurse më 1934 regjistrohet në Medresenë e Madhe të Shkupit, ku ndoqi mësimet deri kur u mbyll, më 6 prill 1941. Pas shtatë klasave të Medresesë, Kadriu kreu edhe një klasë në Prizren, për të vazhduar studimet nga viti akademik 1946/1947, në Universitetin e Beogradit, Fakulteti Filozofik, Katedra e Etnologjisë.

Duke punuar në planin shkencor, e duke pasur gjithnjë parasysh edhe kauzen kombëtare, Halimi u burgos tri herë nga policia sekrete e pushtetit monist jugosllav.Edhe pse pati ndërprerje të gjatë nga puna shkencore e hulumtuese, meqë burgosej dhe vuante dënimet, Halimi ka dhënë vepra monografike dhe shumë punime shkencore e profesionale nga fusha e entologjisë-antropologjisë kulturore gjerësisht, e folklorit, e muzeologjisë, e gjuhësisë shqiptare, e historisë dhe letërsisë së artit, si dhe nga fusha të tjera të shkencës së antropologjisë.

### Burgosja 
Halimit për një kohë sa ishte i burgosur ne burgun me famekeq ne Goliotok edhe pas daljes ia mbyllën gojën, ia shterruan damarët e  pendën e dorës, deri sa e arrestuan dhe e dënuan me burg të rëndë, pasatj, i vunë censurë hermetike e heretike politike. Atij,  nuk ia botonin as artikujt e punimet, sikur se as studimet monografike dhe veprat shkencore me të cilat e lënduan dijen, denjitetin dhe personalitetin e tij, kombëtar, njerëzor e shkencor. Në anën tjetër, edhe e cunguan etnokulturën etnike shkencore dhe kombëtare, për të stagnuar ajo për pesëdhjetë vjet zhvillimin e saj në shtratin real e normal të shkencave etnologjike, që ndër ne ndjehej si shkencë me specifika nacionale,ku fatin e autorit edhe e pësuan pas tij edhe veprat që pas arrestimit të parë, më 1952 dhe arrestimit të dytë më 1961, u shtrenguan të mos botohen me emrin e tij. Sikur edhe dorëshkrimet dhe lëndën e hulumtuar dhe studiuar nga hulumtimet e tij kërkimore-shkencore në terren ia konfiskuan, dhe çka është më e keqja e tragjikja, sot e atë ditë nuk dihet fati i atyre punimeve se si u zhdukën apo pasi që u sekuestruan  nga UDB-esë jugosllave.

## Botime
* *Kangë popullore shqiptare të Kosovë-Metohís*, v. 1, bashkëautor me Vojisllav Dançetoviç dhe Anton Çetën, Prishtinë: Mustafa Bakija, 1952;
* *Studime Etnologjike*, Prishtinë: Instituti Albanologjik, 1954, ribot. 1994;
* *Shkëndijë e lirisë*, monografi publicistike e dokumentare, Prishtinë: 1995;
* *Trajtime dhe studime etnologjike*, Prishtinë: Instituti Albanologjik, 2000;
* Drita Halimi-Statovci, *Një jetë ndërmjet shkencës dhe atdhetarisë*, Prishtinë: Instituti Albanologjik, 2011;

## Referime
Hysni Burgaj

thumb|200px|Hysni Burgaj
**Hysni Burgaj** ka lindur më 16 prill 1960 në Shkodër. Me vendim të Këshillit të Ministrave të datës 28.10.2009 u emërua në detyrën e lartë  **Drejtor i Përgjithshëm i Policisë së Shtetit**.

Ka përfunduar studimet në shkollën e Ministrisë së Brendshme në vitet 1981-1984. Gjatë ecurisë në karrierë ka kryer një sërë trajnimesh dhe specializimesh si brenda dhe jashtë vendit nga organizata dhe organizma që kanë asistuar e asistojnë policinë shqiptare, si MAPE, PAMECA, etj. si dhe në vende të ndryshme të Evropës dhe në SHBA.

## Disa nga trajnimet e kryera janë 
* Ka përfunduar kursin e plotë të “Drejtimit dhe menaxhimit të lartë të Policisë” (Master në Polici) organizuar nga Misioni PAMECA në vitin 2007.
* Kurs trajnimi nga Departamenti i Shtetit në SHBA, mbi Antiterrorizmin në vitin 1996.
* Kurs trajnimi në SHBA, mbi Sigurinë Fizike në vitin 1996.
* Kurs Trajnimi nga Misioni Policor MAPE në vitin 1998.
* Kurs për këshillimin dhe trajnimin nga Bashkimi Evropian në vitin 2000.
* Kurs për telekomunikacionin në vitin 2003 etj.

Ka një karrierë të gjatë të pandërprerë policore. Nga viti 1984 kur ka mbaruar studimet ka punuar në struktura të ndryshme të Policisë së Shtetit. Në sajë të ecurisë së tij në karrierë ka fituar një eksperiencë të çmuar jo vetëm policore, por dhe menaxhuese dhe drejtuese.

Nga data 01.07.1984 deri më 01.01.1992 ka punuar pranë Gardës së Republikës, me detyrën e Komandantit të Togës.

Nga data 01.01.1992 deri më 07.03.1994 ka punuar pranë Pikës së Kalimit Kufitar Rinas, Tiranë.

Më pas nga data 07.03.1994 deri më 16.10.1996 ka punuar në detyra të ndryshme pranë Degës Ruajtjes dhe Sigurisë së Objekteve Tiranë si dhe në Degën e Sigurimit të Objekteve të Ministrisë së Brendshme, si: Komandant Toge Oficer Informacioni Gatishmërie, Komandant i Repartit të Objekteve dhe Komandant i Repartit të Përfaqësive Diplomatike.

Për periudhën 17.10.1997 deri më 20.01.1998 ka kryer detyrën e instruktorit të përgatitjes fizike pranë Komisariatit të Policisë nr.3 në Tiranë.

Nga data 20.01.1998 deri më 01.09.2002 ka punuar si Komandant Reparti pranë Komisariatit të Policisë nr.3 Tiranë.

Ndërkohë nga 01.09.2002 deri më 01.09.2003 ka punuar si Komandant i Shërbimeve të Brendshme pranë Komisariatit të Policisë nr.3 Tiranë.

Për periudhën 01.09.2003 deri më 14.06.2004 ka kryer detyrën e Përgjegjësit të turnit në Qendrën Operative dhe të Emergjencave në Drejtorinë e Policisë së Qarkut Tiranë.

Më pas nga data 14.06.2004 deri më 10.12.2005 ka kryer detyrën e Shefit të Rajonit të Policisë në Qytetin Studenti pranë Komisariatit nr. 1 Tiranë.

Nisur nga përvoja dhe rezultatet e larta në detyrë është emëruar dhe ka punuar si Drejtor në Drejtorinë e Policisë së Qarkut Kukës (10 dhjetor 2005-07 dhjetor 2007) dhe në Drejtorinë e Policisë së Qarkut Gjirokastër (07 dhjetor 2007-korrik 2008).

Prej mëse një viti është emëruar në detyrën e Zv/Drejtorit të Përgjithshëm të Policisë së Shtetit për Shërbimet Mbështetëse.

## Referime 
* https://web.archive.org/web/20110820094849/http://www.asp.gov.al/index.php?option=com_content&view=article&id=333&Itemid=281&lang=sq
Dhori Kule

**Dhori Kule** (lindur më 17 shkurt 1957), është ekonomist shqiptar dhe Rektor i Universitetit të Tiranës.

Dhori Kule ka lindur në Berat më 17 shkurt 1957. Shkollën e mesme e kreu në Shkollën e Mesme të Përgjithëshme "Babë Dudë Karbunara" të qytetit të lindjes, me rezultate të shkëlqyera. Gjatë kësaj periudhe Kule ishte pjestar i ekipit të futbollit të të rinjve të Klubit Sportiv Tomori. I ati i tij Petraq Kule ishte gjithashtu sportist (alpinist), Mjeshtër Sporti.

Në vitin 1981 Kule përfundoi me rezultate të larta studimet në Fakultetin Ekonomik të Universitetit të Tiranës. Pas mbarimit të studimeve Kule punoi si përgjegjës i Departamentit të Ekonomisë në Uzinën Mekanike të Naftës në Kuçovë dhe si pedagog i jashtëm në degën e Universitetit të Tiranës në Berat. Pas tri vitesh u emërua pedagog efektiv në Fakultetin e Ekonomisë të Universitetit të Tiranës ku vazhdon edhe sot.

Në 2008, Presidenti i Republikës së Shqipërisë, dekretoi Prof. Dr. Dhori Kulen Rektor të Universitetit të Tiranës. Prof. Kule u zgjodh rektor nga një proces zgjedhor, ku morën pjesë i gjithë stafi akademik, stafi joakademik, si dhe studentët e Universitetit të Tiranës. Kule ishte gjithashtu Kryetar i Rrjetit të Universiteteve Shqipfolëse, i cili u krijua më 13 qershor 2008 me iniciativën e Universitetit të Tiranës.

Dhori Kule është autor i mjaft artikujve shkencorë, të cilët janë botuar brenda dhe jashtë vendit. Ai është bashkautor i disa teksteve, si Hyrje në Ekonomi, Ekonomi e Zbatuar etj. Ka kryer mjaft studime të karakterit ekonomik, si dhe ka marrë pjesë në shumë konferenca brenda dhe jashtë vendit. Është njohës shumë i mirë i gjuhës angleze, zotëron atë italiane e ruse. Mban titullin Profesor Doktor në Ekonomi.

Përvojat e tij profesionale janë të shumta, ndër të cilat përmendim funksionin e tij si Dekan i Fakultetit të Ekonomisë për gati 10 vjet dhe njëkohësisht Kryetar i Këshillit të këtij fakulteti. 

Prof. Dr Dhori Kule është anëtar i disa bordeve te rëndësishme, ku vlen të përmendet pozicioni si Kryetar i Këshillit të Statistikave, Kryetar i Unionit të Ekonomistëve Mbarëshqiptarë, Anëtar i Bordit Drejtues të Portit të Durrësit etj. Ai është gjithashtu anëtar i Këshillit Bashkiak të Tiranës dhe Kryetar i Komisionit të Ekonomisë së këtij Këshilli. 

Prof. Dr Dhori Kules i është dhënë titulli “Qytetar Nderi” i qytetit të Sarandës dhe Kukësit, për kontribute të veçanta në arsim dhe për komunitetin.

Në zgjedhjet për drejtuesit e universiteteve shtetërore të zhvilluara në shkurt 2012, Prof.Dr Dhori Kule u rizgjodh Rektor i Universitetit të Tiranës për një mandat të dytë.
Türk Telekom Arena

250px|thumb|right|Türk Telekom Arena

**Türk Telekom Arena** është një stadium futbollistik në Stambolli të Turqisë dhe shtëpia e njërit prej klubeve më të mëdha futbollistike në botë, Galatasaray. Ekipi zhvillon ndeshjet e tij në këtë stadium qysh prej vitit 2011. Pas stadiumit Olypiat Stadion të Stambolli, me 52.652 vende ky është stadiumi i dytë në Turqi e Madhe për nga kapaciteti i shikuesëve.

## Historia 
## Konstruksioni gjatë viteve 
## Struktura dhe pajisjet
Standard (gazetë)

**Standard** është gazetë e përditshme e pavarur në gjuhën shqipe.

## Lidhje të jashtme 
http://www.standard.al/
Beteja e Vukovarit

[parapamje|331x331px|[Kulla e ujësjellsit në Vukovar e dëmtuar rëndë, e kthyer në simbolin e pasluftës]]
**Beteja e Vukovarit** ishte një 87-ditor rrethimi i Vukovarit në Kroacinë lindore nga Ushtrisë Popullore Jugosllave, mbështetur nga forca të ndryshme paramilitare nga Serbia, në mes të gushtit dhe nëntor 1991. Para Luftës Kroate e Pavarësisë, qyteti barok ishte një komuniteti i begatë, të kroatëve, serbëve, dhe grupeve të tjera etnike. Në vitin 1990, politikat nacionaliste, të ndjekura nga Presidenti Sllobodan Millosheviçt të Serbisë dhe presidenti i Kroacisë Franjo Tugjman, çoi në shpërthimin e një kryengritje të armatosur nga serbët e Kroacisë, të mbështetur nga qeveria serbe dhe grupet paramilitare. Si militarët serbë kroat mori kontrollin e serbëve të zonave të populluara të Kroacisë, ushtria jugosllave filloi të ndërhyjë në favor të rebelimit. Konflikti shpërtheu në rajonin lindor kroat të Sllavonisë në maj 1991. Në gusht, ushtria jugosllave ka nisur një sulm në shkallë të gjerë kundër Kroacisë-territori mbajtur në Sllavoninë Lindore, duke përfshirë edhe Vukovarit.

Vukovari u mbrojt me rreth 1.800 ushtarë të armatosur lehtë të Gardës Kombëtare Kroate dhe vullnetarë civile, kundër 36.000 ushtarëve jugosllave dhe paramilitarët serbë të pajisur me forca të blinduara të rënda dhe artileri. Gjatë betejës, predha dhe raketa u qëlluan në qytet në një normë prej 12.000 për ditë. Në të njëjtën kohë, kjo ishte beteja të ashpra dhe më të zgjatura në Evropë, dhe Vukovar ishte i pari qytet i madh evropian shkatërruar tërësisht që prej Lufta e Dytë Botërore. Kur Vukovar ra në 18 nëntor 1991, qindra ushtarë dhe civilë u masakruan nga forcat serbe, dhe së paku 31.000 civilë u dëbuan nga qyteti dhe rrethinat e saj. Vukovar ishte pastruar etnikisht nga jo-serbe popullsisë së saj dhe u bë pjesë e vetëshpallur Republika e Krajinës Serbe. Disa zyrtarë serbë ushtarake dhe politike, duke përfshirë edhe Millosheviqit, ishin të akuzuar më vonë dhe në disa raste u burgos për krime lufte të kryera gjatë dhe pas betejës.

Beteja rraskapitur ushtrinë jugosllave dhe i provoi një pikë kthese në luftën kroate. Një armëpushim është shpallur disa javë më vonë. Vukovari ka mbetur në duart serbe deri në vitin 1998 kur ajo ishte ri-integruar në mënyrë paqësore në Kroaci. Ajo ka qenë që rindërtuar, por ka më pak se gjysma e popullsisë së para luftës dhe shumë ndërtesa janë plagosur ende nga beteja. Dy komuniteteve etnike kryesore të tij mbeten thellësisht të ndarë dhe nuk ka rifituar prosperitetin e saj të mëparshëm.

## Shiko edhe 
* Lufta kroate për pavarësi

## Referime
Xhemail Kada

**Xhemail Kada** (1912-1938) është një ndër luftëtarët Shqiptarë që morën pjesë në luftën e Spanjës. Pak i përmendur, ai ishte një antizogist.
## Jeta 
I lindur në Pejë por që u zhvendos të jetojë në Tiranë. Më pas shkoi në Itali ku pas të mesmes, studioi edhe në akademinë ushtarake të Torinos. Mori pjesë në kryengritjen e Fierit në vitin 1935. Në nëntor 1936 shkoi në Francë prej nga kaloi në Spanjë, ku u rradhit në Brigadën 12 Ndërkombëtare dhe mori pjesë në një varg luftimesh kundër fashistëve. Në betejën e Ebros u plagos rëndë, dhe ndërroi jetë më 17 Tetor 1938. 

## Nderime 
Xhemal Kada është Hero i Popullit. 

## Shih edhe
*Orkestra "Xhemal Kada"
* SHFMU "Xhemail Kada" në Pejë, Kosove.
Autoudha me qasje të kontrolluar

Një autoudhë me akses të kontrolluar është një lloj autoudhe që është projektuar për trafikun e automjeteve me shpejtësi të lartë, me të gjithë fluksin e trafikut - hyrje dhe dalje - të rregulluar. Termat e zakonshëm në anglisht janë **udhë-e-lirë**, **udhë-motorike** dhe **udhë-e-shpejtë**. Terma të tjerë të ngjashëm përfshijnë *udhëkalim* dhe *udhë-parku*. Disa nga këto mund të jenë autoudha me akses të kufizuar, megjithëse ky term mund t'i referohet gjithashtu një klase autoudhësh me disi më pak të izoluar nga trafiku tjetër.

Në vendet pas konventës së Vjenës, kualifikimi i udhës-motorike nënkupton që ecja në këmbë dhe parkimi janë të ndaluara.

Një autoudhë me akses plotësisht të kontrolluar siguron një rrjedhë të papenguar trafiku, pa sinjale trafiku, kryqëzime apo akses në pronë. Ata janë të lirë nga çdo vendkalim në klasë me rrugë të tjera, hekurudha ose shtigje këmbësore, të cilat përkundrazi transportohen nga mbikalime dhe nënkalime. Hyrjet dhe daljet në autoudhë sigurohen në kryqëzime nga rrugë rrëshqitëse (rampa), të cilat lejojnë ndryshime të shpejtësisë midis autoudhës dhe rrugëve arteriale dhe kolektorëve. Në autoudhën me akses të kontrolluar, drejtimet e kundërta të udhëtimit zakonisht ndahen nga një brez mesatar ose rezervë qendrore që përmban një pengesë trafiku ose bar. Eliminimi i konflikteve me drejtimet e tjera të trafikut përmirëson në mënyrë dramatike sigurinë, ndërsa rrit kapacitetin dhe shpejtësinë e trafikut.

Autoudhët me akses të kontrolluar evoluan gjatë gjysmës së parë të shekullit të 20-të. Italia ishte vendi i parë në botë që ndërtoi autoudha me akses të kontrolluar të rezervuara vetëm për trafik të shpejtë dhe vetëm për automjete motorike. Italia hapi *autostradën* e saj të parë në 1924, A8, që lidh Milanon me Varese. Gjermania filloi të ndërtojë *autobahn*-in e saj të parë me akses të kontrolluar pa kufizime shpejtësie (30 kilometra në atë që tani është A555, e quajtur më pas si *autoudhë e dyfishtë*) në vitin 1932 midis Këlnit dhe Bonit. Më pas, ajo ndërtoi me shpejtësi sistemin e parë mbarëkombëtar të rrugëve të tilla. Autoudhët e para të Amerikës së Veriut u hapën në zonën e qytetit të Nju Jorkut në vitet 1920. Britania, e ndikuar shumë nga hekurudhat, nuk ndërtoi autoudhën e saj të parë, By-pass-in Preston (M6), deri në vitin 1958.

Shumica e vendeve të avancuara teknologjikisht kanë një rrjet të gjerë autoudhësh ose autoudhësh për të ofruar udhëtime urbane me kapacitet të lartë, ose udhëtime rurale me shpejtësi të lartë, ose të dyja. Shumë prej tyre kanë një sistem numërimi të itinerarit në nivel kombëtar apo edhe ndërkombëtar (p.sh. itinera evropiane E).

## Shiko edhe 
* Autoudha
* Rruga
* Patrulla e autoudhës

## Referime
Mikojan MiG-29

**Mikojan-Gureviç MiG-29** (në rusisht: Микоян МиГ-29 - emri raportues i NATO’s “Fulcrum” – shq. Strumbullari) është një avion lufte i gjeneratës së katër që është dizajnuar në ish Bashkimin Sovjetik për të pasur një rol superioriteti ajror. Byroja Mikoyan e kishte zhvilluar këtë avion në vitet e 70’ta por iu deshën edhe disa vite testimi derisa ai u fut në shërbim të Forcave Ajrore Sovjetike (83’) dhe ende sot ai mbetet në shërbim me Forcat Ajrore Ruse dhe në kuadër të shumë Forcave Ajrore të shteteve të ndryshme. Emri thirrës i NATO’s si “Fulcrum” disa herë jo-zyrtarisht ishte përdorur edhe prej pilotëve sovjetik. 
MiG-29 së bashku me Sukhoi Su-27 ishin dizajnuar dhe krijuar për të luftuar avionët luftarak amerikan si F-15 Eagle dhe F-16 Fighting Falcon.

## Të dhëna
*Roli Avion lufte me aftësi superiore, luftues shumërolësh
*Vendi i origjinës Bashkimi Sovjetik/Rusia
*Prodhues Mikoyan
*Fluturimi i parë 6 tetor 1977
*I vënë në shërbim gusht 1983
*Statuti Në shërbim
*Shfrytëzuesit parësor    
** FA Ruse
** FA Indiane
** FA Ukrainase
** FA Uzbekistaneze
* Prodhohet që prej 1982’
* Të prodhuar +1.600
* Çmim për njësi 29 milion $
* Variantet
**  Mikoyan MiG-29M
** Mikoyan MiG-29K
**  Mikoyan MiG-35
   
## Karakteristikat e përgjithshme
* Eikipi – 1
* Gjatësia – 17.3 m
* Gjerësia e krahëve – 11.4 m
* Lartësia – 4.7 m
* Hapësira e krahëve – 38 m2
* Pesha (i zbrazët) – 11.000&nbsp;kg
* Pesha (i mbushur) – 16.800&nbsp;kg 
* Pesha maks. e ngritjes 21.000&nbsp;kg
* Motori – 2 Motor reaktiv RD-33

## Performanca
* Shpejtësia maksimale = 2.400&nbsp;km/h (në ultësi 1.500&nbsp;km/h)
* Zona operuese – 1.430&nbsp;km (me mbushje maksimale karburanti)
* Lartësia e shërbimit – 18.000 m
* Shkalla e ngritjes – 330&nbsp;m/s
* Fuqi motori/peshë = 1.01

## Shtetet që operojnë MiG-29
Algjeria (35) / Azerbajxhani (49/13) / Bangladeshi (16) / Bjellorusia (41) / Bullgaria (14) / Kuba (4) / Eritrea (7) / Hungaria (28) / India (69+9) / Irani (25) / Kazakistani (40) / Malajzia (10) / Mijanmari (10) / Peru (19) / Koreja Veriore (40) / Polonia (36) / Rusia (447) / Serbia (16) / Sllovakia (21/12) / Sudani (12 +) / Siria (19) / Turkmenistani (24) / Ukraina (80) / Uzbekistani (60) / Jemeni (18).
Ilir Hoxha

thumb|200px|Ilir Hoxha
**Ilir Hoxha** (lindur më 31 mars 1949 në Tiranë, Shqipëri) është një prej djemve të ish-liderit shqiptar Enver Hoxha. Iliri u burgos në 1995, por u lëshua një vit më pas. Iliri është thirrur si dëshmitar disa herë si tentativë për të shpalosur sekrete nga epoka socialiste. Iliri shkroi librin *Babai im, Enver Hoxha* në 1995.
Toskëria

140px|parapamje|Shqipëria jugore në të kaltërt.
**Shqipëria jugore** është një nga tre rajonet NUTS-2 të Shqipërisë. Ky territor etnografik nganjëherë quhet **Toskëria** e cila përfshin gjithashtu territoret e dikurshme të banuara nga shqiptarët e Greqisë të njohura ndër shqiptarë si Çamëria, si dhe territoret e banuara nga shqiptarët në Maqedoninë e Veriut jugperëndimore.

Ai përbëhet nga pesë qarqe: Elbasan, Berat, Gjirokastër, Korçë dhe Kuçovë.

## Shih edhe
*Shqipëria Veriore (ndryshe Gegëria)
*Shqipëria Qendrore
*Krahina Malore Jugore

## Referime
Djathi i prishur

parapamje|250px|Djathi i prishur sard
**Djathi i prishur** ose **djathi i kalbur, i dekompozuar** (Italisht: *Casu marzu*), është produkt ushqimor italian i krahinës jugore italiane së Sardenjës. Është një djathë kaçkavall si mund ta quajmë ne në Shqipëri, por në Itali hyn në kategorinë e *djathit pekorino* dmth djathë deleje. Veçoria e këtij djathi është pikërisht fakti që ai është i prishur dhe në brendësi të tij ndodhen krimba e larva.

## Si prodhohet 
Larvat merren në mënyrë natyrale nga *miza e djathit* e cila depoziton vezët e saj mbi djath që transformohen më pas në larva të duke u ushqyer me djathin, prodhojnë ekskremente dhe janë këto ekskremente që e bëjnë djathin më të butë dhe të shkrifët si krem për të lyer bukën, ndërsa krimbat i japin një shije akoma më të mirë. Mizat tërhiqen duke shpuar djathin dhe duke e lyer me vaj ulliri ose mënyra tjetër është vendosja e tyrë në baxho të hapura në ajër të pastër ku mizat e sulmojnë djathin dhe depozitojnë vezët e tyre. Periudha e dekompozimit të djathit zgjat nga tre deri në gjashtë muaj. Pasi kalon koha e dekompozimit djathi hapet, i hiqet pjesa e sipërme që quhet tapë, dhe brenda saj është formuar një krem në ngjyrë të verdhë me një shije shumë të veçantë. Pas disa studimesh në nga BE-ja për normat higjenike dhe mbi pasojat që mund të krijojë mbi njeriun, prodhimi dhe tregëtimi i tij është i ndaluar me ligjin 283/1962 mbi normat higjenike.

## Shiko edhe 
* Djathi

## Referime
Gegëria

140px|parapamje|Shqipëria Veriore në të kuqe.
**Shqipëria Veriore** është një nga tre rajonet NUTS-2 të Shqipërisë. Ky territor etnografik nganjëherë quhet **Gegëria** ose **Gegnia** që përfshin gjithashtu pjesë të territoreve të banuara me shqiptarë të Kosovës, Malit të Zi, Maqedonisë së Veriut dhe Serbisë.

Ai përbëhet nga qarqet Dibër, Durrës, Kukës, Lezhë dhe Shkodër. Termi zakonisht tregon gjysmën veriore të vendit të banuar nga gegët, të cilët kryesisht jetojnë në veriun malor të lumit Shkumbin.

## Shih edhe 
* Shqipëria jugore (ndryshe Toskëria)
* Shqipëria Qendrore

## Referime
Studime historike. Nr 4 viti 1984

**Studime historike. Nr 4 viti 1984** Botim i Institutit të Historisë, Akademia e Shkencave e RPSSH.

**Pasqyra e lëndës**

Historiografia shqiptare dhe arritjet e saj në 40-vjetorin e Çlirimit të atdheut. Në faqen 3

*Hasan Banja: 40-vjet zhvillim ekonomiko-shoqëror socialist në RPS të Shqipërisë. Në faqen 19
*Besim Bardhoshi: Rreth mendimit teorik marksist-leninist të PPSh dhe të shokut Enver Hoxha në fushën e planifikimit dhe të zbatimit të tij në RPS të Shqipërisë. Në faqen 41
*Dilaver Sadikaj: Kontribut i rëndësishëm në thesarin e përvojës revolucionare të Partisë së Punës të Shqipërisë për ndërtimin socialist të vendit. (Rreth veprave të zgjedhura  të shokut Hysni Kapo, vëll. II-V). Në faqen 63
*Luan Omari: Roli i PKSh dhe i shokut Enver Hoxha në krijimin e pushtetit popullor gjatë Luftës Antifashiste Nacionalçlirimtare. Në faqen 79
*Xhelal Gjeçovi: Krijimi i Frontit Nacionalçlirimtar në Shqipëri në vitet e Luftës së Dytë Botërore. Në faqen 93
*Shahin Leka: Thyerja nga Ushtria Nacionalçlirimtare e mësymjes së përgjithshme të armikut në dimrin e vitit 1943-1944. Në faqen 109

**Diskutime**

*Ligor Mile: Rreth vendit dhe rolit të fshatarësisë shqiptare në Rilindjen Kombëtare (referat). Në faqen 129

Petraq Pepo. Mbi luftën e fshatarëve të Boboshticës për tokë në shek. XIX. Në faqen 145

Gazmend Shpuza. Rreth karakterit të luftës së fshatarësisë gjatë Rilindjes. (Diskutime). Në faqen 147

**Dokumente e materiale**

*Mihallaq Konda: Për shtypin në Brigadën IV Sulmuese të Ushtrisë Nacionalçlirimtare Shqiptare. Në faqen 159

**Kritikë e bibliografi**

*Xhemil Frashëri: "Veteranët tregojnë", vëll. 3, Shtëpia botuese "8 nëntori", Tiranë, 1984, 330 f. Në faqen 169
*Ligor Mile: "Historia e Shqipërisë", vëll. 3 (1912-1944). Botim i Institutit të Historisë pranë Akademisë së Shkencave të RPS të Shqipërisë, Tiranë, 1984, 715 f. Në faqen 173
*Zihni Haskaj: "Hasan Prishtina" (përmbledhje dokumentesh 1908-1934), përgatitur nga Kujtim Nuro dhe Nezir Bato, botim i Drejtorisë së Përgjithshme të Arkivave të Shtetit, Shtëpia botuese "8 nëntori", Tiranë, 1983, 239 f. Në faqen 181
*Vehbi Bala: Françesko Guida "Ricciotti Garibaldi e il movimento nazionale albanese" (Archivio storico italiano, N° 507-1981). Në faqen 185

**Jeta shkencore**

- Veprimtari shkencore e jubilare kushtuar 40-vjetorit të Çlirimit të Atdheut në Tiranë, Korçë, Shkodër, Lezhë dhe Pukë. Në faqen 189
Taronina

**Taronina** është nje male shume i bukur,dhe atje ndodhet  fshati Zhepov me 360 familje  Kelcyre , Permet, Gjirokastrës të Shqipërisë.

## Gjeografia 
Fshati ndodhet rruges per ne Zhulati dhe eshte e asfaltuar.
## Historia 
## Demografia 
## Shih edhe